Den Vest-Sjællandske Avis, 1828-09-02
Artilleriet skal i Henseende til Kanonernes Antal have overgaaet alle Forventninger, og der forsikkres at Leieren ved Schumla er besat af over 500 Kanoner, (vi have nylig læst om 1400; men 500 kunne ogsaa passere) som skulle paa det bedste blive betiente. Man maae derfor ikke undre sig over, at Krigen begynder at blive langvarig, og at den Russiske Armee, som nu først støder paa alvorlige Forhindringer, maae trække Forstærkninger til sig førend den kan foretage sig noget af Vigtighed. Hertil kommer nu det vanskelige Terrain, og den opvakte Nationalaand, som kalder alle vaabendygtige Mænd i Feldten. Ved Varna, som Russerne skulle have giort et nyt forgiæves Forsøg paa at bemægtige sig, var det egentlig kun Jndvaanerne, som dreve Angrebet tilbage og forhindrede den Russiske Eskadre fra at sætte sine Tropper i Land ved deres vel vedligeholdte Jld fra deres Strandbatterier. Destoværre ere de fleste christelige Jndvaanere i denne Stad blevne et Offer for Folkets Raserie, og den samme Skjebne vil efterhaanden forestaae alle de Christne, som opholde sig imellem Tyrkerne, da man troer om dem at de staae i Forstaaelse med Fienden. Det seer vist gyseligt ud inder i Tyrkiet. Naar man tænker paa hvorledes de christelige Jndvaanere blive drevne bag ved Armeen, hvad skulle de Mennesker leve at og hvor mishandlede ville de ikke blive,) Der finder i de sidste 14 Dage en almindelig Bevægelse Sted, imellem de Russiske Armeer inde i Rusland, og skal man troe Rygtet, saa blive ogsaa de Polske Tropper trukne sammen. Alt bebuder at man vil giøre større Anstrængelser og at maaskee det Ønske, som den Polske Armee skal have yttret om at maale sig med den Tyrkiske skal gaae i Opfyldelse. Vistnok er det at Porten sætter fornemmelig sin Tillid til Positionen ved Schumla; thi Balkan Bierget skal der bestaae af en frygtelig Bierg kjæde med faa Passager. Men den nyere Krigshistorie har lært at saadanne naturlige Forsvarsmidler kunne ikke modstaae den Europæiske Taktik; desuden kiende Russerne i Forveien de Vanskeligheder, som de have at bekiæmpe, og man kan være vis paa at alt muligt vil blive anvendt for at sætte Planen igiennem da Keiseren, er selv ved Armeen. Man troer ikke at Keiseren vil lade storme løs paa Schumla i Fronten; thi denne Operation vilde foraarsage en uhyre Blodsudgydelse, som maatte fortsættes i en Række af 15 Mile, nemlig saa lang som Defileerne vare; men at han vil indslutte Positionen med stærke Forskandsninger, saa at den Tyrkiske Armee ikke kan brække igiennem og derpaa naar han faaer Tropper nok samlet, omgaae Stillingen langs med Søekysten og falde Tyrkerne i Ryggen; men inden dette kan skee maae Varna først være erobret. De Engelske Blade troe ikke at Freden kan være nær, thi maatte Keiseren give det mindste efter, saa vilde Sultanen blive ganske utilbøielig og udvise det største Overmod, og der vilde da ingen Udkomme være med ham. - Det Franskehalvofficielle Blad Messager paastaaer at det Rygte er ikke sandt, at Persien vil paany begynde Krig med Rusland; imidlertid hører man dog ikke noget fra Gen. Paskeviisch og hvorledes det seer ud i Asien. Gen. Maison har udstædet følgende Proclamation til sin Armee inden han afseilede, dateret Toulon den 13de August. Soldater, J Overeensstemmelse med sine Allierede, overdrager Kongen Eder et ædelt og stort Foretagende. J ere kaldede til at sætte Grændser for et berømt Folks Undertrykkelse. Dette Foretagende, som er hæderfuldt for Frankerige, og som alle høittænkende Mennesker biefalde, aabner Eder en Vei til Berømmelse, som J ville vide at betræde: Viiser mig derfor Prøver paa Eders Sindelag og paa den Jver, som behersker Eder. Nu første Gang siden det trettende Aarhundrede ville vore Faner som bringe Frieheden med sig, lade sig see paa Grækenlands Strandbred der. Soldater, Kronens Værdighed og Fædrenelandets Ære forventer en nye Glands af Eders Triumpher. J hvilken Stilling endog Begivenhederne ville bringe Eder, saa ville J aldrig forglemme, hvilke kostbare Jnterresser der ere Eder betroede. Undværelser, Besværligheder vente paa Eder; J ville udholde dem med Mod, og Eders Anfører vil foregaae Eder med sit Exempel.